Daily View – (P.M.) – บล.กสิกรไทย
Daily View - (P.M.) - บล.กสิกรไทย
8 ก.ย. 2559

Tactical Move
เดินเกมกลยุทธ์บ่าย
 
สรุปภาวะตลาดเช้า
– SET Index ปรับลดลง 19.12 จุด (-1.29%) ปิดภาคเช้าที่ 1,468.08 จุด ด้วยมูลค่าการซื้อขาย 38,679.98 ลบ.
– Most Positive Impact: PTT (0.59 จุด) IVL (0.25 จุด) DELTA (0.06 จุด)
– Most Negative Impact: CPALL (-0.92จุด) HMPRO (-0.0.68 จุด) AOT (-0.59 จุด)
 
แนวโน้มตลาดบ่าย
– SET Index ช่วงเช้าลงต่ำกว่า Expected PER 16 เท่าที่ 1,484 จุด ด้วยปัจจัยภายในประเทศที่มีความเสี่ยงมากขึ้น บวกกับโอกาสที่นักลงทุนต่างประเทศจะทำการขายเหมือนประเทศอื่นๆในภูมิภาค ทำให้ SET Index มีความเสี่ยงที่อาจจะต้องลงไปทดสอบที่ระดับ Expected PER 15.5 เท่าที่ 1,438 จุด
– สถานการณ์ตลาดกำลังแย่ลงเรื่อยๆ แต่นักลงทุนต่างประเทศกลับยังไม่มีการขายสุทธิออกมาเลย โดยใน 2 เดือนที่ผ่านมา มีขายสุทธิเพียง 3 วันเท่านั้น ถ้านับตั้งแต่หลังเกิด BREXIT 28 มิ.ย.59 – ปัจจุบัน ต่างชาติซื้อสุทธิกว่า 8.98 หมื่นล้านบาท มีต้นทุนเฉลี่ยที่ 1,508 จุด เท่ากับว่าการลงของ SET Index ในช่วง 2 วันนี้ ได้ทำให้ต่างชาติขาดทุนไปแล้ว 2.6% หาก SET Index ไม่ฟื้นตัวและยังลงต่อ จะยิ่งเป็นตัวเร่งให้ต่างชาติมีโอกาสขายตัดขาดทุนมากขึ้น ถือเป็นระเบิดเวลาที่ต้องระวังไว้เป็นอย่างสูง (สำหรับรอบการซื้อตั้งแต่ 15 ก.พ.59 – ปัจจุบัน สูงถึง 1.73 แสนล้านบาท มีทุนเฉลี่ยอยู่ที่ 1,456 จุด)
– ที่โซน 1,438 จุดน่าจะเป็นแนวรับสำคัญ เพราะนอกจากจะเป็น Expected PER 15.5 เท่าแล้ว ยังเป็นแนว SMA 200 วันด้วย หากดัชนีลงมาใกล้บริเวณนี้ สามารถที่จะซื้อเก็งกำไรเพื่อลุ้นการดีดตัวได้ โดยยังคงให้เน้นกลุ่ม High EPS Growth ที่มี Upside สูง KCE และหุ้นที่มีปัจจัยบวกเฉพาะตัว BLA MEGA
หุ้นแนะนำ: BLA MEGA KCE
หุ้นเก็งกำไรระยะสั้น: –
 
Alternative Trading:
– SET50 Futures: สถานะ Short 950 จุดที่ไว้วานนี้ ถือต่อเพื่อลุ้นเป้าหมายทำกำไรที่ 920 จุด ทั้งนี้สามารถ Follow Short เพิ่มหากดัชนีลงต่ำกว่า 930 จุด